ജനവാസ കേന്ദ്രങ്ങളില്നിന്ന് 200 മീറ്റര് അകലം: ക്വാറി ഉടമകള്ക്ക് വീണ്ടും തിരിച്ചടി ന്യൂഡല്ഹി: ജനവാസ കേന്ദ്രങ്ങളില്നിന്ന് പാറമടകള്ക്ക് ചുരുങ്ങിയത് 200 മീറ്റര് അകലം വേണമെന്ന ദേശീയ ഹരിത ട്രൈബ്യൂണല് വിധിയോട് എതിര്പ്പുള്ളവര് ട്രൈബ്യൂണലിനെത്തന്നെ സമീപിക്കണമെന്ന് സുപ്രീംകോടതി നിര്ദേശിച്ചു. ഈ ദൂരപരിധി പുതിയ ക്വാറികള്ക്ക് മാത്രമാണ് ബാധകമാവുകയെന്ന ൈഹകോടതി വിധിയില് ഇടപെടാന് കോടതി വിസമ്മതിച്ചു.സ്വമേധയാ കേസെടുത്ത് വിഷയത്തില് വിധിപറയാനുള്ള ട്രൈബ്യൂണലിെന്റ അധികാരം ചോദ്യംചെയ്യുന്ന ക്വാറി ഉടമകളുടെയും മറ്റും ഒരുകൂട്ടം അപ്പീല് തീര്പ്പാക്കുകയായിരുന്നു സുപ്രീംകോടതി. കത്ത്, മാധ്യമ വാര്ത്തകള് തുടങ്ങിയവയുടെ അടിസ്ഥാനത്തില് സ്വമേധയാ കേസെടുക്കാന് ട്രൈബ്യൂണലിന് അധികാരമുണ്ടെന്ന് കോടതി നേരേത്ത വ്യക്തമാക്കിയിരുന്നു. താമസകേന്ദ്രങ്ങളില്നിന്ന് 50 മീറ്റര് അകലെ പാറമട പ്രവര്ത്തിപ്പിക്കാമെന്ന വ്യവസ്ഥയാണ് ദേശീയ ഹരിത ട്രൈബ്യൂണല് സ്വമേധയാ കേസെടുത്ത് മാറ്റിയത്. 200 മീറ്ററെങ്കിലും അകലം വേണമെന്ന് വിധിച്ചു. ഇതിനെതിരെ ക്വാറി ഉടമകള് ഹൈകോടതിയെ സമീപിച്ചു. എന്നാല് സ്വമേധയാ കേസെടുക്കാന് ട്രൈബ്യൂണലിന് അധികാരമുണ്ടെന്നാണ് ഹൈകോടതി വിധിച്ചത്. നിലവിലെ ക്വാറികള്ക്ക് ലൈസന്സ് കാലാവധി തീരുംവരെ പ്രവര്ത്തനം തുടരാമെന്നും പുതിയവക്ക് മാത്രമാണ് 200 മീറ്റര് ദൂരപരിധി ബാധകമാവുകയെന്നും ഹൈകോടതി വിധിച്ചു. തുടര്ന്നാണ് ട്രൈബ്യൂണലിെന്റ അധികാരം ചോദ്യംചെയ്ത് ക്വാറി ഉടമകളും പാറമട പാട്ടത്തിന് എടുത്തവരും സുപ്രീംകോടതിയില് എത്തിയത്. ക്വാറിയുടെ ദൂരപരിധി അടക്കമുള്ള കാര്യങ്ങളില് സംസ്ഥാനമല്ലെങ്കില് കേന്ദ്രമാണ് തീരുമാനമെടുക്കേണ്ടതെന്ന വാദം അദാനി വിഴിഞ്ഞം പോര്ട്ട് കോടതിയില് നടത്തി. അതും ട്രൈബ്യൂണലില് വാദിക്കാമെന്ന് സുപ്രീംകോടതി വ്യക്തമാക്കി.